ประกาศกระแสพระบรมราชโองการให้ใช้พระราชบัญญัติรถลาก ในหัวเมืองนอกจากกรุงเทพมหานคร
ประกาศกระแสร์พระบรมราชโองการ
ประกาศกระแสร์พระบรมราชโองการ
ให้ใช้พระราชบัญญัติรถลาก
ในหัวเมือง
นอกจากกรุงเทพพระมหานคร
--------------------------

มีพระบรมราชโองการในพระบาทสมเด็จพระรามาธิบดีศรีสินทรมหาวชิราวุธ
พระมงกุฎเกล้าเจ้าอยู่หัว ดำรัสเหนือเกล้า ฯ
ให้ตราพระราชบัญญัติรถลาก
ขึ้นใช้ในกรุงเทพพระมหานครแล้ว บัดนี้การใช้รถลากรับคนโดยสานแลบรรทุกสิ่ง
ของตามหัวเมืองมีจำนวนมากขึ้นกว่าแต่ก่อน
ถึงเวลาสมควรจะมีพระราชบัญญัติ
ควบคุมการใช้รถลากให้เป็นไปโดยเรียบร้อย
แลปราศจากภยันตรายเช่นเดียวกัน
จึงทรงพระกรุณาโปรดเกล้า ฯ ให้ใช้พระราชบัญญัติรถลาก
รัตนโกสินทร์ศก 120
(พ.ศ. 2444) กับประกาศแก้ไขข้อความในพระราชบัญญัติรถลากเป็นบางมาตราอีก
2
ฉบับ คือ ฉบับลงวันที่ 25 พฤษภาคม รัตนโกสินทร์ศก 124 (พ.ศ.
2448) และฉบับ
ลงวันที่ 15 มกราคม รัตนโกสินทร์ศก 126 (พ.ศ. 2450)
ในหัวเมืองมณฑลนอกจาก
กรุงเทพพระมหานครด้วย ถ้าจะทรงพระกรุณาโปรดเกล้า ฯ
ให้ใช้ณะที่ใด จะได้
ประกาศให้ทราบในหนังสือราชกิจจานุเบกษา เป็นสำคัญ

อนึ่งข้อความในพระราชบัญญัติรถลาก รัตนโกสินทร์ศก 120 (พ.ศ.2444) กับ
ประกาศ 2 ฉบับนั้น กล่าวไว้เฉพาะในกรุงเทพพระมหานคร
จึงทรงพระกรุณาโปรด
เกล้า ฯ ให้เปลี่ยนคำแลเปลี่ยนความในพระราชบัญญัติ
กับประกาศเป็นบางแห่ง
เพื่อให้เหมาะแก่การใช้สำหรับท้องที่ในหัวเมือง คือ

1 คำว่า `เสนาบดีกระทรวงนครบาล' ให้หมายความว่า `เสนาบดีผู้บัญชาการ
ปกครองท้องที่'

2 คำว่า `ในกรุงเทพพระมหานคร' ให้แก้เป็น `ในท้องที่ ๆ ใช้พระราช
บัญญัตินี้'

3 ค่าธรรมเนียมการจดทะเบียน และอัตราค่าโดยสานรถ ตามที่กล่าวไว้ใน
ข้อ 21 และข้อ 3
แห่งประกาศแก้ไขพระราชบัญญัติรถลากฉบับลงวันที่ 25
พฤษภาคม รัตนโกสินทร์ศก 124 (พ.ศ. 2448) นั้น
สำหรับหัวเมืองทรงพระกรุณาโปรด
เกล้า ฯ
ให้เสนาบดีผู้บัญชาการปกครองท้องที่เป็นผู้กำหนดอัตราค่าธรรมเนียม
การจดทะเบียนต่าง ๆ และอัตราค่าโดยสานรถ
ตลอดจนอัตราค่าธรรมเนียมใบ
อนุญาตคนลากรถตามที่เห็นสมควรแก่ท้องที่
แต่มิให้สูงกว่าอัตราที่ได้กำหนด
ไว้ในพระราชบัญญัติสำหรับใช้ในกรุงเทพพระมหานคร
แล้วประกาศอัตรานั้นให้
ทราบในหนังสือราชกิจจานุเบกษาเป็นสำคัญ

ประกาศมา ณ วันที่ 22 เมษายน พระพุทธศักราช 2465